< Grafikus felület

XRDP

Szerző: Sallai András

Copyright © Sallai András, 2018, 2020

CC Attribution-Share Alike 4.0 International

Web: http://szit.hu

Bevezetés

Az RDP a Remote Desktop Protocol rövidítése. Segítségével bejelentkezhetünk más operációs rendszerek asztali felületére. Linuxon létezik egy XRDP nevű szerver, amely biztosítja számunkra az RDP protokollt a távoli gépen.

Ebben a leírásban a távoli gép egy Debian GNU/Linux 9 és 10 lesz. A helyi gép opcionálisan, szintén lehet egy Debian GNU/Linux, például LXDE környezettel.

Telepítés

A távoli gépen telepíteni kell a xrdp csomagot:

apt -y install xrdp

Beállítás

A távoli gépen állítsuk be, hogy bárki csatlakozhasson az asztali felülethez:

dpkg-reconfigure xserver-xorg-legacy

A megjelenő párbeszédablakban válaszuk a „Bárki” lehetőséget. A párbeszéd ablak lényegi részét itt láthatjuk:

Az X kiszolgáló indítására jogosult felhasználók:
Csak rendszergazda
Csak konzol felhasználók
Bárki

A parancs által szerkesztett állomány magyarázata szerint a fentiek szerint illik beállítani.

A dpkg-reconfigure xserver-xorg-legacy parancs a /etc/X11/Xwrapper.config fájt szerkeszti. Nézzünk bele a fájlba:

nano /etc/X11/Xwrapper.config

Ebben a fájlban kicseréli az allowed_users sort:

allowed_users=anybody

Ha olyan Linuxon dolgozunk, ahol nincs dpkg-reconfigure parancs, ennek a fájlnak a kézzel szerkesztése is megteszi.

A beállítások után indítsuk újra a xrdp szervert:

systemctl restart xrdp

Egy rdp kliens programmal kapcsolódhatunk. Ilyen például a vinagre.

Tűzfal

Ha van tűzfal, engedélyezni kell a 3389-es portot.

Engedélyezés ufw tűzfalon:

ufw allow 3389

Kapcsolódás

Linuxról

A helyi gépen szükség van egy távoli-asztal kliensre. Néhány RDP protokollt ismerő kliens:

vinagre

remmina (Debian9-ben csak backportból)

rdesktop

Telepítsük az egyiket:

apt -y install vinagre

Indítsuk el vinagre klienst. LXDE felületen:

Start → Internet → Távoli asztalok megjelenítése

a programban kattintsunk a „Kapcsolódás” gombra

az előugró ablakban válasszuk a RDP protokollt

adjuk meg a felhasználónevet

kapcsolódás…

Windowsról

Windowson alapértelmezetten van egy „Távoli asztali kapcsolat” program. Ezt indítsuk el:

Start → Kellékek → Távoli asztali kapcsolat

az előugró ablakban írjuk be a távoli linuxos gép IP címét

kattintsunk a „Csatlakozás” gombra

Vagy parancssorból:

mstsc.exe

A lehetséges paraméterek lekérdezhetők így:

mstsc.exe /?

Megjegyzések

Debian 8

Debian 8 alatt a dpk-reconfigure paraméter más:

dpkg-reconfigure x11-common

Debian 8 alatt ha backportból telepítjük az XRDP szervert, az nem fog elindulni. A normál Debian 8-as tárolóból viszont működik.

Debian9-ről a távoli Debian8 XRDP-re bejelentkezve vinagre vagy rdesktop klienssel, azok megfagynak, kilépnek.

Forrás

man Xwrapper.config (Debian9)

http://www.xrdp.org/ (2018)

https://en.wikipedia.org/wiki/Remote_Desktop_Protocol (2018)